【馬匹加分】巨昇扳9字頭 綠色好威初出即勝+6
2024年05月23日 17:46
東網電視
更多新聞短片
「八駿巨昇」又以高速放到。
昨晚谷草9場，頭馬加5至7分不等，「八駿巨昇」尾場輕易放到，加7分最多，現時已扳到93分，速度高兼入急彎耍家，再有進步就係短途谷草王級數。姚廐「綠色好威」PP一出即勝，走勢已十分純熟，加6分升到69分未見頂，季內可執多1W。另外幫鄭廐逼近安全線的「新力」連捷加6分升到51分，趁弗會在季尾用盡。
「浪漫老撾」贏得唔算遠但拉士100米變速力極強，根本三班甚惡，只5分升到70分好有利，再捷不難。老牌處女馬「符號」終於識贏，加5分升到27分脫離淘汰區，今次放得其實好快，證明谷2200米最正宗，不過呢類低班馬好多時一招了，未知能否保持水準，下次再出小心。
昨晚各場頭馬加分幅度及最新評分：
符號 27+5
新力 51+6
好好紛 64+5
精益大師 55+6
龍船快 54+5
至合拍 57+6
綠色好威 69+6
浪漫老撾 70+5
八駿巨昇 93+7